ߕߎߙߋ߲ߓߋ߲߫ ߞߡߊ߬ߙߊ߫

ߕߎߙߋ߲ߓߋ߲߫ ߞߡߊ߬ߙߊ ߕߘߍ߬ ߦߋ߫ ߕߊߓߏ߲߫ ߡߊ߲߬ߛߊ ߟߋ߬ ߘߌ߫ ߡߍ߲ ߘߋ߲ ߕߘߍ߬ ߦߋ߫ ߝߊߙߊ߲߫ ߞߡߊ߬ߙߊ߫ ߘߌ߫. ߛߏ߰ߟߏ߲߫ ߞߐ߲ߘߍ߫ ߣߴߊ߬ ߘߋ߲ ߠߎ߬ ߕߊ߬ߡߌ߲߬ ߘߊ߫ ߓߌ߬ߟߊ߬ ߟߴߊ߬ߟߋ ߟߋ߬ ߝߍ߬߸ ߞߊ߬ ߣߊ߬ ߕߏ߫ ߥߊ߫ ߟߊ߫ ߞߎ߲ߓߌ߫. ߞߎߡߊ ߢߌ߲߬ ߠߎ߬ ߦߋ߫ ߞߊ߬ߝߊ ߘߏ߫ ߟߋ߬ ߘߐ߫߸ ߡߍ߲ ߕߐ߮ ߞߏ߫ "ߡߊ߲߬ߘߋ߲߫ ߘߐ߬ߝߐ"، ߞߊ߬ߝߊ ߏ߬ ߛߓߍ߫ ߘߊ߫ ߛߟߏ߬ߡߊ߬ߣߊ߫ ߞߊ߲ߕߍ߫ ߟߋ߬ ߓߟߏ߫.

 ߞߊ߲߬ߛߓߍߟߌ 
ߡߊ߲߬ߛߊ߬ ߕߎߙߋ߲ߓߋ߲߫ ߕߘߍ߬ ߦߋ߫ ߡߊ߲߬ߘߋ߲߫ ߡߊ߲߬ߛߊ߬ߘߎ߯ߟߊ ߟߋ߬ ߘߌ߫ . ߊ߬ ߞߵߊ߬ ߘߋ߲ߞߍ߫ ߝߊߙߊ߲߫ ߠߥߊ߫ ߞߏ߲ߞߢߊ߫ ߞߊ߬ ߥߴߊ߬ ߟߊ߫ ߘߌߣߍ߲ߦߊ ߞߴߦߋ߲߬߸ ߡߍ߲ ߞߍ߫ ߘߴߏ߬ ߣߌ߫ ߣߊߙߋ߲߫ߡߊ߬ߜߊ߲߬ ߘߋ߲ߞߍ߫ ߡߊ߰ߙߌ߫ ߖߊ߬ߘߊ߫ ߟߎ߫ ߟߊ߫ ߕߋߙߌߦߊ߫ ߝߘߊߓߊߟߌ ߛߊߓߎ߫ ߘߌ߫. ߘߊ߲߬ߞߊ߬ߙߊ߲߬ߕߎߡߊ߫ ߛߌ߰ߣߍ߲ ߊ߬ ߝߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫، ߏ߬ ߟߋ ߞߍ߫ ߘߴߊ߬ ߘߋ߲ߞߍ߫ ߝߊߙߊ߲߫ ߞߐߛߊߦߌ ߘߌ߫ ߛߏ߫. 

ߛߏ߲߬ߖߘߊ߫ ߜߍ߲ߣߍ߲ ߢߊ߬ߣߌ߲߬ߓߊ߫ ߞߊ߬ ߥߊ߫ ߡߊ߲߬ߛߊ߫ ߞߎ߲߬ߞߎ߲߫ ߞߊ߬ߡߌ߬ߛߐ߫ ߓߘߊ ߖߘߋߓߊ߫، ߏ߬ ߣߵߊ߬ ߜߍ߲߫ ߠߊ߸ ߊ߬ ߥߊ߫ ߘߴߊ߬ ߞߎ߲߬ߞߊ߬ߙߌ߬ߝߊ߫  ߡߊ߲߬ߛߊ߫ ߕߎߙߋ߲ߓߋ߲߫ ߠߊ߫ ߕߊߓߏ߲߫. ߞߏ߬ߣߌ߲߫ ߕߎߙߋ߲ߓߋ߲߫ ߕߘߍ߬ ߦߋ߫ ߘߊ߲߬ߞߊ߬ߙߊ߲߬ ߕߎߡߊ߫ ߟߊ߫ ߡߊ߲߬ߛߊ߬ ߘߎ߯ߟߊ ߘߌ߫ ߡߍ߲ ߞߍ߫، ߊ߬ ߡߊ߫ ߛߐ߲߬ ߊ߬ߟߎ߫ ߟߊߡߊ߲߬ߘߌ߫ ߟߊ߫. ߊ߬ ߞߵߊ߬ߟߎ߫ ߗߋ߫ ߥߊ߬ߜ߭ߊߘߎ߬ߜ߭ߎ߫ ߏ߬ ߟߋ ߘߐ߫ ߞߵߊ߬ ߡߊߓߐ߫ ߊ߬ߟߋ߬ ߟߊ߫ ߔߏ߲߫.

ߡߊ߲߰ߖߊ߬ߘߊ߫ ߣߴߊ߬ ߟߊ߫ ߞߍ߬ߟߍ ߦߋ߫ ߛߋ߫ ߟߊ߫ ߕߊߓߏ߲߫ ߕߎ߬ߡߊ ߡߍ߲ ߠߊ߫، ߏ߬ ߞߵߊ߬ ߕߍ߬ߘߍ߫ ߟߋ߬ ߕߎߙߋ߲ߓߋ߲߫ ߓߘߊ߫ ߝߊߕߎ߫ ߞߵߊ߬ ߘߋ߲ߞߍ߫ ߥߣߊ߬ߝߊߙߊ߲߫ ߞߡߊ߬ߙߊ߫ ߟߊߛߵߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫. ߒ߬ߓߵߊ߬ ߘߋ߲ߞߍ߫ ߏ߬ ߟߋ ߕߘߍ߬ ߘߊ߫ ߡߊ߲߬ߘߋ߲߫ ߞߍ߬ߟߍ ߟߎ߬ ߘߐ߫ ߞߊ߬ ߞߍ߫ ߡߊ߲߬ߘߋ߲߫ ߕߊ߰ߙߋ ߘߏ߫ ߘߌ߫ ߡߍ߲ ߕߐ߮ ߕߍߣߊ߬ ߓߐ߫ ߟߊ߫ ߡߊ߲߬ߘߋ߲߬ ߡߌߙߌ߲ߘߌ ߛߣߐ߬ߡߍ ߘߐ߫ ߝߊ߬ߣߌ߲߫ ߘߎߢߊ߫ ߓߍ߫. 

 ߦߟߌߡߊߛߙߋ ߟߎ߬ 
ߦߌߟߡߊ:ߘߐ߬ߝߐ
ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߡߊ߲߬ߛߊ
ߦߌߟߡߊ:ߞߌ߬ߕߊ߫ ߞߏ߰ߙߌ
ߦߌߟߡߊ:ߛߌ߯ߙߌ߲߫ ߡߙߊ߬ߓߊ߰ߘߊ
ߦߌߟߡߊ:ߕߊ߰ߙߋ